CELEX: E2012P0014
Language: mt
Date: 2012-12-04 00:00:00
Title: Azzjoni mressqa fl- 4 ta' Diċembru 2012 mill-Awtorità ta' Sorveljanza tal-EFTA kontra l-Prinċipat ta' Liechtenstein (Il-Kawża E-14/12)

7.3.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 66/28
            
         Azzjoni mressqa fl-4 ta' Diċembru 2012 mill-Awtorità ta' Sorveljanza tal-EFTA kontra l-Prinċipat ta' Liechtenstein
   (Il-Kawża E-14/12)
   2013/C 66/08
   Azzjoni kontra l-Prinċipat ta' Liechtenstein tressqet quddiem il-Qorti tal-EFTA fl-4 ta' Diċembru 2012 mill-Awtorità ta' Sorveljanza tal-EFTA, irrappreżentata minn Xavier Lewis, Clémence Perrin u Catherine Howdle, bħala Aġenti, 35, Rue Belliard, 1040 Brussell, Belgium.
   L-Awtorità ta’ Sorveljanza tal-EFTA titlob lill-Qorti tal-EFTA tiddikjara li:
   
               (1)
            
            
               Billi nżammet fis-seħħ leġiżlazzjoni li timponi fuq persuni residenti fil-Liechtenstein li huma responsabbli għal aġenzija tax-xogħol temporanju l-obbligu li tiġi fornuta garanzija ta' 50 000 frank Svizzeru, filwaqt li l-garanzija ta' 100 000 frank Svizzeru hija imposta fuq persuni li jwettqu funzjoni simili li huma residenti barra Liechtenstein, u fuq aġenziji li jfittxu li jwasslu servizzi ta' impjieg temporanju transkonfinali, il-Prinċipat ta' Liechtenstein (“Liechtenstein”) naqas milli jissodisfa l-obbligi tiegħu skont l-Artikolu 31 u l-Artikolu 36 tal-Ftehim dwar iż-Żona Ekonomika Ewropea.
            
         
               (2)
            
            
               Il-Prinċipat tal-Liechtenstein għandu jħallas l-ispejjeż ta’ dawn il-proċedimenti.
            
         
      L-isfond legali u fattwali u r-raġunijiet legali miġjuba bħala sostenn:
   
               —
            
            
               L-awtorità ta’ Sorveljanza tal-EFTA tissottometti li l-Liechtenstein naqset milli tikkonforma ma' opinjoni raġunata mogħtija mill-awtorità ta' sorveljanza tal-EFTA nhar il-25 ta' Jannar 2012, dwar nuqqas li twettaq l-obbligu tagħha skont l-Artikolu 31 u 36 tal-Ftehim taż-ŻEE fil-qasam ta' xogħol temporanju u s-servizzi tal-impjiegi.
            
         
               —
            
            
               Il-miżuri tal-Liechtenstein inkwistjoni huma l-Artikolu 25 u 26 ta’ Verordnung vom 11. Juli 2000 zum Gesetz über die Arbeitsvermittlung und den Personalverleih (ir-Regolament tal-11 ta’ Lulju 2000 rigward servizzi ta’ kollokament f'impjieg u ta’ impjiegi temporanji).
               L-awtorità ta’ Sorveljanza tal-EFTA tissottometti li permezz ta’ dawn il-miżuri, il-leġiżlazzjoni nazzjonali ta’ Liechtenstein timponi fuq persuni residenti f'dak il-pajjiż li jkunu responsabbli għal aġenzija tax-xogħol temporanju l-obbligu li jissupplixxu garanzija ta' 50 000 frank Svizzeru. Permezz tal-istess leġiżlazzjoni, hu impost l-obbligu li tiġi fornuta garanzija ta’ 100 000 frank Svizzeru meta jingħataw servizzi ta’ xogħol temporanju fuq persuni li jwettqu funzjoni simili li huma residenti barra Liechtenstein. Hi mitluba wkoll garanzija ta’ 100 000 frank Svizzeru minn aġenziji ta’ xogħol temporanju stabbiliti barra Liechtenstein li jfittxu li jipprovdi tali servizzi lil hinn mill-fruntiera.
            
         
               —
            
            
               L-awtorità ta’ Sorveljanza tal-EFTA ssostni li billi żamm fis-seħħ il-leġiżlazzjoni tiegħu, kif inhuma l-affarijiet bħalissa, Liechtenstein qed jikser l-obbligi tiegħu taħt l-Artikoli 31 u 36 taż-ŻEE.